Ալվրեդ Ֆինբոգասոն

**Ալվրեդ Ֆինբոգասոն** (), իսլանդացի պրոֆեսիոնալ ֆուտբոլիստ, որպես հարձակվող խաղում է Բելգիայի ազգային առաջնությունում հանդես եկող «էյփեն» ակումբում և Իսլանդիայի ազգային հավաքականում։

Հոլանդական «Հերենվենի» կազմում նա համարվել է լավագույն ռմբարկու՝ 2013–14 մրցաշրջանում, խփած 29 գոլերով, որոնց թիվը այդ մրցաշրջանում գլխավորում էր միայն Լուիս Սուարեսը, Կրիշտիանու Ռոնալդուն և Ջոնաթան Սորիանոն։

Ալֆրեյն Իսլանդիայի ազգային հավաքականի կազմում իր նորամուտը նշել է 2010 թվականին Ֆարերյան կղզիների դեմ խաղում։ Նա մինչ օրս անցկացրել է 72 հանդիպում՝ դառնալով 18 գոլի հեղինակ։ Նա մասնակցել է ՈւԵՖԱ Եվրո 2016-ի և 2018-ի ՖԻՖԱ-ի աշխարհի առաջնության խաղերին։

## Կարիերա
Եղել է իսլանդական «Ֆյոլնիր» (Ռեյկյավիկ) և «Բրեյդաբլիկ» ակումբների սան։ Նա սկսել է իր պրոֆեսիոնալ ֆուտբոլային կարիերան «Բրեյդաբլիկում»՝ 2007 թվականի մրցաշրջանում։ Նա իր նորամուտը նշել է ակումբում 2008 թվականի հունիսի 30-ին՝ «Կեֆլավիկի» դեմ խաղում՝ փոխարինելով Մարել Բալդվինսոնին՝ հանդիպման 85-րդ րոպեին։ Առաջնության իր հաջորդ խաղում՝ 2008 թվականի սեպտեմբերի 13-ին, Ալվրեիդ Ֆինբոգասոնը գրավել է «Ֆրամի» դարպասը։ Հարձակվողը «Բրեյդաբլիկում» խաղացել է մինչև 2010 թվականի մրցաշրջանի ավարտը և մեկական անգամ դարձել երկրի չեմպիոն և գավաթակիր։ 2009 թվականին Ալվրեիդը զբաղեցրել է երրորդ տեղը լիգայի լավագույն ռմբարկուների ցուցակում և ճանաչվել Իսլանդիայի տարվա լավագույն երիտասարդ խաղացող։ 2010 թվականին հարձակվողը Ատլի Բյորնսոնի և Ժիլ Մբանգ Օնդոյի հետ դարձել է ազգային առաջնության լավագույն ռմբարկու։ 

2010 թվականի նոյեմբերին իսլանդացի հարձակվողը դարձել է բելգիական «Լոկերեն» ակումբի խաղացող։ Ալվրեիդ Ֆինբոգասոնն իր նոր թիմի կազմում առաջին անգամ խաղացել է 2011 թվականի հունվարի 23-ին՝ Բելգիայի առաջնության «Գենտի» դեմ խաղում։ Նա փոխարինման է դուրս եկել հանդիպման 82-րդ րոպեին։ Ալվրեիդ Ֆինբոգասոնն իր առաջին գոլը խփել է առաջնությունում 2011 թվականի փետրվարի 12-ին «Շառլերուայի» դեմ խաղում։ 

2011/12 մրցաշրջանի առաջին կեսի ընթացքում իսլանդացի հարձակվողը մասնակցել է «Լոկերենի» 7 հանդիպման, սակայն այդպես էլ խաղադաշտում չի անցկացրել ամբողջ 90 րոպեն և դարձել 1 գոլի հեղինակ։ Վիճակագրությունը որոշ չափով ավելի լավն էր Բելգիայի գավաթի խաղարկությունում, որտեղ Ալվրեիդ Ֆինբոգասոնը 3 խաղում 2 գոլ է խփել։

2012 թվականի մարտից օգոստոս հարձակվողը վարձավճարով հանդես է եկել շվեդական «Հելսինգբորգում», որի կազմում դարձել է Շվեդիայի Սուպերգավաթակիր։

2012/13 մրցաշրջանի մեկնարկից առաջ իսլանդացի հարձակվողը տեղափոխվել է «Հերենվեն» ակումբ։ Նա հոլանդական ակումբի կազմում իր նորամուտը նշել է 2012 թվականի օգոստոսի 26-ին՝ «ԱԶ Ալկմարի» դեմ խաղում, իսկ «Հերենվենի» կազմում իր երկրորդ խաղում դուբլի հեղինակ դարձել «Այաքսի» դեմ խաղում։ 

2014 թվականի ամռանը Ալվրեիդը տեղափոխվեց իսպանական «Ռեալ Սոսյեդադ»՝ չորս տարվա պայմանագիր կնքելով ակումբի հետ։ 2014 թվականի հուլիսի 19-ին «Այաքսի» դեմ ընկերական խաղում Ալվրեիդը խփել է իր առաջին գոլը նոր ակումբի կազմում, սակայն «Ռեալ Սոսյեդադը» պարտվել է 3-1 հաշվով։

## Ազգային հավաքականում
2009-ից 2011 թվականներին Ալվրեիդ Ֆինբոգասոնը հանդես է եկել Իսլանդիայի երիտասարդական հավաքականում։ Հավաքականի կազմում հարձակվողն անցկացրել է 11 հանդիպում, խփել 5 գոլ ու մասնակցել Եվրոպայի 2011 թվականի առաջնությանը։ 

Ալվրեիդն իր նորամուտն Իսլանդիայի ֆուտբոլի ազգային հավաքականում նշել է 2010 թվականի մարտի 21-ին՝ Ֆարերյան կղզիների ֆուտբոլի ազգային հավաքականի հետ ընկերական խաղում։ 2010 թվականի նոյեմբերի 17-ին Իսրայելի ֆուտբոլի ազգային հավաքականի հետ ընկերական խաղում հարձակվողը խփել է իր առաջին գոլը։ Ալվրեիդ Ֆինբոգասոնը ազգային հավաքականի կազմում մասնակցել է 2012 թվականի Եվրոպայի առաջնության (3 հանդիպում) և 2014 թվականի աշխարհի առաջնության ընտրական մրցաշարերին։ 

2018 թվականի հունիսի 16-ին նա խփել է Իսլանդիայի ֆուտբոլի ազգային հավաքականի առաջին գոլը աշխարհի առաջնությունում։ 2018/2019 մրցաշրջանում ֆուտբոլիստը վնասվածքներ էր ստացել։ Նա մրցաշրջանը սկսել է կիսապատրաստ վիճակում։ Մրցաշրջանի ընթացքում խաղացողը ևս 4 վնասվածք է ստացել, սակայն 16 խաղում կարողացել է 10 գոլ խփել, իսկ Գերմանիայի գավաթի խաղում՝ ավելացված 4-րդ րոպեին, խփել է իր 11-րդ գոլն այդ մրցաշրջանում։ նայած վնասվածքներին՝ վերջին 2 մրցաշրջաններում ֆուտբոլիստը 4 հեթ-տրիկ է գրանցել, որոնցից 2-ը՝ այս մրցաշրջանում։ 
### Ակումբային

## Նվաճումներ
### «Բրեյդաբլիկ»
* Իսլանդիայի չեմպիոն (1)։ 2010 թ․
* Իսլանդիայի գավաթակիր (1)։ 2009 թ․
### «Լոկերեն»
*Բելգիայի գավաթակիր (1)։ 2011/12 թ․
### «Հելսինգբորգ»
*Շվեդիայի սուպերգավաթի հաղթող (1)։ 2012 թ․
### Անձնական
*Իսլանդիայի առաջնության լավագույն ռմբարկու (1)։ 2010 թ․
*Իսլանդիայի լավագույն երիտասարդ ֆուտբոլիստ (1)՝ 2009 թ․
*Հոլանդիայի առաջնության լավագույն ռմբարկու (1)։ 2013/14 թթ․

## Ծանոթագրություններ

## Արտաքին հղումներ
* 
* 
* Профиль на Официальном сайте УЕФА
* Профиль на сайте Worldfootball.net

 
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Աուգսբուրգի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Իսլանդացի ֆուտբոլիստներ
Կատեգորիա:Իսլանդիայի հավաքականի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լյունգբյուի ֆուտբոլիստներ
Կատեգորիա:Հերենվենի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օլիմպիակոս Պիրեյոսի ֆուտբոլիստներ